பெருமழை சென்னையைப் புரட்டிப் போட்ட 2015-ம் ஆண்டு டிசம்பர் 2-ம் தேதிக்குப் பின்னர் டிசம்பர் மூன்றாம் தேதியிலிருந்து மீட்புப் பணிகள் நடைபெற்றன. தமிழக அரசியல் வரலாற்றில் உயிரோடு இருக்கும் வரை அசைக்க முடியாத ஆளுமையாக இருந்தவர் எம்.ஜி.ஆர். ராமாபுரத்தில் அடையாறு ஆற்றின் கரையோரம் அவரது பங்களா இருக்கிறது. எம்.ஜி.ஆர் மரணத்துக்குப் பின்னர், அந்த வீடு காதுகேளாதோர், வாய்பேச முடியாதோருக்கான சிறப்புப் பள்ளியாகச் செயல்பட்டு வருகிறது. பெருமழையின் விளைவாக அடையாறு ஆற்றின் வெள்ள சீற்றம் ராமாபுரம் எம்.ஜி.ஆர் தோட்டத்தையும் மூழ்கடித்துச் சென்றது. அங்கு இருந்த காதுகேளாதோர், வாய்பேச முடியாத மாணவர்கள் கதி என்ன ஆனது. பி.டி.ஐ புகைப்படக் கலைஞர் ஞானசாஸ்தா நம்மிடம் பேசினார்.